laion/Wikipedia-Exotic huggingface dataset:
איגואנה הוצאה לאור

איגואנה הוצאה לאור היא הוצאת ספרים עצמאית ישראלית המתמחה בספרות ילדים מסוגים שונים. ההוצאה הוקמה על ידי ליאורה פרידן, בעלת תואר ראשון ותואר שני באמנות רב תחומית מאוניברסיטת תל אביב.  קהל היעד של הוצאת איגואנה הוא ילדים, ולצד זאת גם הורים, מחנכים וכל מי שיש לו נגיעה לספרות ילדים בעברית. הסיפורים הנבחרים הם מיצירתם של סופרים מוכּרים וידועים לצד סופרים חדשים. הוצאת איגואנה מתמקדת בסוגים שונים של ספרות ילדים, ובבחירת הספרים מעניקה בין היתר חשיבות לפרמטרים הבאים: ספרים בעלי אוריינטציה אמנותית עם איורים מרובים יחסית, מתוך רציונל להנגיש אמנות לילדים על מנת לסייע בפיתוח החוש האסתטי. בנוסף, ההוצאה מוציאה לאור ספרות בינלאומית ורב-תרבותית, על מנת שהקוראים יתוודעו לחשיבה פרי תרבויות אחרות מתוך מגמה להרחיב את עולמם התרבותי. מבחר ספרים שיצאו בהוצאת איגואנה נכנסו למצעד הספרים של משרד החינוך לגילאים שונים. נערי העורב (חוג העורב I), מאת: מגי סטיווטר, 2014 ביום שמש בהיר, מאת: טלי כוכבי, 2013 קולמן ואני, מאת: רודיגר ברטרם, 2013 איך ילד גדל?, מאת: רימונה די-נור, 2013 היפהפייה המתעוררת, מאת: ליאה וילקוקס, 2009 כובע פלאים, מאת: מם פוקס, 2008 תלתל והקול הירוקף מאת: אזאר נאפיסי, 2007 אתר האינטרנט הרשמי של איגואנה הוצאה לאור איגואנה - הוצאה לאור - אודות, באתר http://www.iguana-books.co.il/ מצעד הספרים של משרד החינוך, באתר http://cms.education.gov.il/ ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
קריטריון לי

במתמטיקה, במיוחד בתורת המספרים, קריטריון לי על שם שיין-ין לי (Xian-jin li), היא טענה שנכונותה שקולה לנכונות השערת רימן. הטענה הוצגה לראשונה בשנת 1997 על ידי לי, והוכללה בשנת 1999 על ידי אנריקו בומביירי וג'פרי לאגאריאס. נגדיר סדרת מספרים λ n {\displaystyle \lambda _{n}} על ידי λ n = 1 ( n − 1 ) ! d n d s n [ s n − 1 log ⁡ ξ ( s ) ] | s = 1 {\displaystyle \lambda _{n}={\frac {1}{(n-1)!}}\left.{\frac {d^{n}}{ds^{n}}}\left[s^{n-1}\log \xi (s)\right]\right|_{s=1}} כאשר ξ {\displaystyle \xi } היא פונקציית קסי של רימן. קריטריון לי היא הטענה הבאה: "השערת רימן שקולה לטענה שלכל n שלם, λ n > 0 {\displaystyle \lambda _{n}>0} ". הגדרה שקולה למספרים λ n {\displaystyle \lambda _{n}} היא λ n = ∑ ρ [ 1 − ( 1 − 1 ρ ) n ] {\displaystyle \lambda _{n}=\sum _{\rho }\left[1-\left(1-{\frac {1}{\rho }}\right)^{n}\right]} כאשר הסכום הוא על השורשים הלא טריביאליים של פונקציית זטא של רימן. טור זה מתכנס בתנאי, ומשמעותו היא ש λ n := lim N → ∞ ∑ | ℑ ( ρ ) | ≤ N [ 1 − ( 1 − 1 ρ ) n ] {\displaystyle \lambda _{n}:=\lim _{N\to \infty }\sum _{|\Im (\rho )|\leq N}\left[1-\left(1-{\frac {1}{\rho }}\right)^{n}\right]} . קריטריון לי, באתר MathWorld (באנגלית)
היימא

היימא (בערבית: هيما; תעתיק מדויק: הימא) היא עיירה במרכז עומאן המשמשת כבירת מחוז אל-ווסטא. אוכלוסיית העיירה מנתה בשנת 2010 3,063 תושבים. בהיימא יש אקלים צחיח חם (BWh לפי שיטת קפן) ערך זה הוא קצרמר בנושא יישובים בעומאן. אתם מוזמנים לתרום לוויקיפדיה ולהרחיב אותו.
מניסה

מניסה (בטורקית: Manisa; ביוונית: Μανίσα) היא עיר במערב טורקיה ובירת הנפה הקרויה על שמה במחוז הים האגאי. לעיר מעמד של עיר מטרופוליטנית (Büyükşehir - "עיר גדולה") ולפי אומדן רשמי משנת 2022 אוכלוסייתה מנתה כ-1.468 מיליון בני אדם. מניסה המודרנית מהווה מרכז משגשג של תעשייה ושירותים, ושואבת יתרון מובהק מעובדת קרבתה לעיר הנמל הבינלאומית איזמיר והמרכז המטרופוליני שלה. לעיר עבר היסטורי ואף פרה-היסטורי עשיר, ואתרים היסטוריים בסביבתה מושכים תיירים רבים. בעברה נקראה Magnesia ובשמה המלא Magnesia ad Sipylum על שם הר סיפילוס שבצלו יושבת העיר. בעיר אף נמצאו קברים מן תחילת האלף ה-3 לפנה"ס. אחת מהישויות המדיניות המוקדמות שהתקיימו בסביבת העיר היא ארזווה. בתקופת האימפריה הרומית העיר הייתה בעלות חשיבות רבה. בשנת 1076 העיר נכבשה מהאימפריה הביזנטית לידי השושלת הסלג'וקית בקרב מנזיקרט. העיר המשיכה להיות מרכז אזורי, גם בימי האימפריה של ניקאה. במהלך המאה ה-13 העיר הייתה נתונה להתקפות רבות מצד שבטים טורקיים, דבר שגרם להרס רחב ולבריחת תושבים רבים. בשנת 1410 נהייתה חלק מהאימפריה העות'מאנית. בשנת 1866 נחנך בעיר קו רכבת. בשנת 1919 העיר נכבשה על ידי צבא יוון כחלק ממלחמת יוון–טורקיה. המלחמה גרמה לנזק רב לעיר. בעבר התקיימה בעיר קהילה יהודית חשובה ובראשית המאה ה-20 היה רוב ככל המסחר בעיר בידי יהודים. רבני הקהילה היו אישים נודעים כמו: רבי אהרן לפפה מחבר "בני אהרן", רבי בנימין מלמד, רבי נסים זרחיה אזולאי מחבר "סוכת דוד", רבי רפאל אברהם מצליח מחבר "מאמר המלך", רבי משה חיים מצליח ואחרים. במגפה שהתפרצה בעיר בשנת ה'תקצ"ז (1837) נמנו 200 מבני הקהילה היהודית בכלל הנספים. בשנים 1883 ו-1893 היו בעיר עלילות דם. האטרקציות התיירותיות העיקריות: שלושת המסגדים - מסגד הסולטן של המאה ה -16, המסגד הגדול (משנת 1366) ומסגד מורדיה (משנת 1586) שנבנה על ידי האדריכל המפורסם סינאן. המכללה התאולוגית, הכוללת בתוכה את המוזיאון הארכאולוגי של מניסה. הפארק הלאומי סיגי דאגי, שהוא משכנו של "סלע הבכי" המפורסם של ניוב. הפארק הלאומי בהר סיפיל (Sipil) הוא מקום טוב לטיפוס הרים ולמחנאות. מקדוניה סקופיה, מקדוניה גרמניה אינגולשטאדט, בוואריה, גרמניה טורקיה אמסיה, אמסיה, טורקיה ארצות הברית מילווקי, ויסקונסין, ארצות הברית מדיה וקבצים בנושא מניסה בוויקישיתוף מניסה, ברשת החברתית אקס (טוויטר) מניסה, ברשת החברתית אינסטגרם מניסה (טורקיה), דף שער בספרייה הלאומית "מַאנִיסַא", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ו, עמוד 81, באתר היברובוקס גוטהרד דויטש ואברהם גלנטי, ‏"מניסה", במהדורת 1901–1906 של האנציקלופדיה היהודית (באנגלית) מניסה, באתר אנציקלופדיה בריטניקה (באנגלית) Turkey: Administrative Division (Provinces and Districts) - Population Statistics, Charts and Map Turkey For You - Turkey Travel Guide, Main Attractions in Manisa (ארכיון) ערך זה הוא קצרמר בנושא יישובים בטורקיה. אתם מוזמנים לתרום לוויקיפדיה ולהרחיב אותו.
סנדרו סלבדורה

סנדרו סלבדורה (באיטלקית: Sandro Salvadore;‏ 29 בנובמבר 1939 - 4 בינואר 2007) היה כדורגלן איטלקי ששיחק בעמדות הבלם האחורי והבלם בקבוצות מילאן ויובנטוס ובנבחרת איטליה. סלבדורה החל את הקריירה שלו במילאן, ולאחר 4 שנים במדי הקבוצה הבוגרת, עבר ליובנטוס, שם שיחק במשך 12 שנים. עם נבחרת איטליה השתתף בשני מונדיאלים (1962 ו-1966) והוא היה שותף לזכייתה הראשונה באליפות אירופה ב-1968. סלבדורה נולד במילאנו שבאיטליה. הוא צורף למילאן על ידי הסקאוטים שלה בהיותו בן 15, ושיחק בקבוצה הצעירה של המועדון עד שערך את הופעת הבכורה שלו בסרייה א' בעונת 1958/1959, כשהוא בן 20. הוא זכה פעמיים באליפות איטליה עם מילאן, ועזב את המועדון לאחר 4 עונות, בהן ערך 72 הופעות ליגה והבקיע שער אחד. בשנת 1962 נרכש סלבדורה על ידי יובנטוס והפך במהרה לאחד מעמודי התווך בהגנה שלה. לאחר מספר משחקים הוא ביסס עצמו כעדיפות הראשונה בעמדת הבלם האחורי. הוא זכה עם יובנטוס בשלוש אליפויות איטליה נוספות ובגביע האיטלקי. הוא אף כיהן כקפטן של יובנטוס כאשר סיימה כסגנית אלופת אירופה בעונת 1972/1973 והפסידה בגמר לאינדפנדיינטה בגמר הגביע הביניבשתי לעונת 1973. בשנת 1974 הוא פרש מכדורגל, והחליף אותו בתפקיד הבלם האחורי גאטאנו שיראה. בין השנים 1960 ו-1970 ערך סלבדורה 36 הופעות בנבחרת איטליה. הוא היה חלק מסגל הנבחרת במונדיאל 1962 ובמונדיאל 1966, ולקח חלק גם בזכייתה הראשונה של איטליה באליפות אירופה. סלבדורה החמיץ את מונדיאל 1970 בשל שני שערים עצמיים שהבקיע ב-21 בפברואר 1970 בתיקו 2-2 נגד נבחרת ספרד. זה היה משחקו האחרון של סלבדורה בזירה הבינלאומית, ובגיל 31 החליט פרוסיו ולקרג'י, מאמן נבחרת איטליה, שסלבדורה כבר לא במיטבו. לאחר פרישתו מכדורגל שימש סלבדורה כמאמן הקבוצה הצעירה של יובנטוס למשך תקופה קצרה, ולאחר מכן הקים חווה קטנה באסטי. ב-1 בנובמבר 2006 הופיע סלבדורה לאחרונה בפומבי, כשהוזמן על ידי יובנטוס לטקס יום השנה ה-109 להקמת המועדון. ב-4 בינואר 2007 נפטר סלבדורה מהתקף לב. מילאן אליפות איטליה (2): 1958/1959, 1961/1962 יובנטוס אליפות איטליה (3): 1966/1967, 1971/1972, 1972/1973 קופה איטליה (1): 1964/1965 נבחרת איטליה אליפות אירופה (1): 1968 מדיה וקבצים בנושא סנדרו סלבדורה בוויקישיתוף סנדרו סלבדורה, באתר Transfermarkt סנדרו סלבדורה, באתר WorldFootball.net סנדרו סלבדורה, באתר National Football Teams סנדרו סלבדורה, באתר FootballDatabase.eu פרופיל המאמן, באתר Transfermarkt
תשרין

תִשְרין – שמו של חודש אוקטובר בערבית האם התכוונתם ל... חודש בשם זה: תשרין אל-אוול (تشرين اﻷول) - שמו הערבי של חודש אוקטובר תשרין א-ת'אני (تشرين الثاني) - שמו הערבי של חודש נובמבר הערה: מלחמת יום כיפור נקראת בערבית, בכמה ממדינות ערב, "חַרְבּ תִשְרין" (קרי, "מלחמת אוקטובר"). (במצרים, לעומת זאת, היא נקראת "חַרבּ אֻכּתוּבַּר", קרי, "מלחמת אוקטובר"). אחר: תשרין – עיתון סורי סכר תשרין – סכר על נהר הפרת, במחוז חלב בסוריה אוניברסיטת תשרין ("אוניברסיטת אוקטובר") – אוניברסיטה ציבורית בעיר לטקיה שבסוריה
אום סלאל מוחמד

אום סלאל מוחמד (בערבית: أم صلال محمد) היא בירת מחוז אום סלאל שבקטר. אום סלאל מוחמד נוסדה בשנת 1910 בידי השייח' מוחמד בן ג'אסם אאל ת'אני ונקראת על שמו. באותה תקופה שלטו העות'מאנים באזור, ומוחמד היה אוהד השלטון. הוא בנה מבצר שנשמר עד היום וקרא לו "מגדלי ברזאן" (برج برزان, "ברג' ברזאן"). המבצר היווה מקום אסטרטגי שהעות'מאנים נעזרו בו. מגדל ברזאן היווה בסיס עות'מאני במלחמת העולם הראשונה, והוא אוכלס על ידי חיילים עות'מאנים וגרמנים. העיר אום סלאל מוחמד היא אחת משבע הערים המארחות את מונדיאל 2022. לשם האירוע נבנה בעיר אצטדיון אום סלאל בעל 45,120 מקומות. בעיר משחק מועדון הכדורגל אום סלאל. רוב האוכלוסייה באום סלאל מוחמד היא מוסלמית סונית אך קיים גם מיעוט שיעי. התפתחות האוכלוסייה באזור היא מאוד גדולה, מכיוון שהאתניות של רוב התושבים באזור היא קטרית. ניתן לראות כי משנת 2005 עד שנת 2015 האוכלוסייה באזור שילשה את עצמה, ומשנת 1986 עד שנת 1997 היא הכפילה את עצמה. תוך כ-30 שנה הפכה אום סלאל מוחמד מכפר לעיר גדולה ומשמעותית באזור. להלן גרף התפתחות האוכלוסייה ביישוב: מונדיאל 2022 מדיה וקבצים בנושא אום סלאל מוחמד בוויקישיתוף pepolution in Qatar ספר ההיסטוריה של קטר אתר קטרי אתר מפקדי אוכלוסין בקטר
גביע המדינה בכדורגל 1983/1984

גביע המדינה בכדורגל 1983/1984 הייתה התחרות ה-46 מאז היווסדה וה-31 לאחר קום מדינת ישראל. המשחקים החלו בספטמבר 1983 והסתיימו ב-3 באפריל 1984. הפועל לוד ניצחה במשחק הגמר ובכך זכתה בגביע הראשון שלה. בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית. הקבוצה שאירחה את המשחק במגרשה הביתי צוינה כראשונה בכל זוג. בפנדלים במשחק החוזר. המשחק המקורי הסתיים בתוצאה 0:0. בפנדלים במשחק החוזר. המשחק המקורי הסתיים בתוצאה 2:2. בפנדלים. לאחר הארכה התוצאה הייתה 0:0. הערה: הקבוצה שיחקה בליגת משנה. מירן שפילברג, ‏‏דמעות ודממה: באר שבע רוצה לכפר על 1984, באתר ספורט1, 20 במאי 2015
מיילס טרנר

מיילס טרנר (באנגלית: Myles Turner; נולד ב-24 במרץ 1996) הוא כדורסלן אמריקאי המשחק בעמדת הסנטר בקבוצת אינדיאנה פייסרס מליגת ה-NBA. טרנר נולד בבדפורד שבטקסס בנם של מרי ודייוויד טרנר. בתיכון הצטיין בכדורסל, ונבחר למשחק כוכבי התיכונים של נייק ולמשחק מקדונלד'ס אול-אמריקן. הוא היה חבר בסגל נבחרת ארצות הברית לאליפות אמריקה עד גיל 18 ב-2014 שהתקיימה בקולורדו ספרינגס. במהלך הטורניר רשם 7.2 נקודות ו-4.2 ריבאונדים למשחק, כמו כן השיג במהלך חמשת משחקי הטורניר 18 חסימות, שיא אליפות. ב-2014 החל ללמוד ולשחק בקבוצת הכדורסל של אוניברסיטת טקסס באוסטין. בשנתו היחידה באוניברסיטה השיג ממוצע של 10.1 נקודות, 6.5 ריבאונדים ו-2.6 חסימות למשחק, הוא נבחר לשחקן השנה הראשונה של העונה בליגת הביג-12. בתום העונה הודיע על כוונתו להעמיד עצמו לבחירה בדראפט ה-NBA. טרנר נבחר במקום ה-11 של דראפט ה-NBA‏ 2015, על ידי אינדיאנה פייסרס. הוא נבחר לרוקי החודש של אזור המזרח ב-NBA עבור חודש פברואר 2016, לאחר שרשם ממוצע של 13.4 נקודות ו-6.6 ריבאונדים למשחק עם 51% קליעה מהשדה. בתום העונה נבחר לחמישיית הרוקיז השנייה של העונה. באוקטובר 2018 חתם על הארכת חוזה באינדיאנה ל-4 עונות נוספות, עבור כ-72 מיליון דולר. בעונת 2018/2019 זכה בתואר "מלך החסימות של ה-NBA", לאחר שרשם ממוצע של 2.7 חסימות למשחק. בעונת 2019/2020 הודח עם הפייסרס בסיבוב הראשון של פלייאוף ה-NBA, בפעם החמישית ברציפות. בעונת 2020/2021 זכה במלך החסימות בפעם השנייה. מדיה וקבצים בנושא מיילס טרנר בוויקישיתוף מיילס טרנר, ברשת החברתית אקס (טוויטר) מיילס טרנר, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN מיילס טרנר באתר אוניברסיטת טקסס סער גיט, גוש חוסם: מיילס טרנר פורח באינדיאנה, באתר ynet, 11 בפברואר 2016 נבחרת ארצות הברית באליפות Pacers’ Myles Turner, Timberwolves’ Karl-Anthony Towns named Kia NBA Rookies of the Month, אתר ה-NBA, ‏3 במרץ 2016 טרנר מסכם על הארכת חוזה באינדיאנה, באתר ESPN,‏ 16 באוקטובר 2018
עדי בירן

עדי בירן (נולד ב-28 באפריל 1943) הוא מהנדס אווירונאוטיקה ישראלי, יזם הקמתה של חברת פרטנר תקשורת בע"מ, ולשעבר ראש מערך הפיתוח של חיל האוויר בדרגת אלוף-משנה ומנכ"ל אפרת טכנולוגיה עתידית. סיים בהצטיינות תואר ראשון בהנדסה אווירונאוטית בטכניון. שירת בחיל האוויר, יזם הקמתה ושירת כמפקדה הראשון של יחידת ממד"ס (״מערכות מבצעיות הנדסיות״, לימים היחידה הטכנולוגית של חיל האוויר ״יחידת אופק 324״) בשנים 1975 - 1976, ובתפקידו האחרון בשנים 1981–1985, היה רמ"ח פיתוח בדרגת אלוף-משנה. הוביל פרויקטים רחבי היקף בתחומי כלי טיס, תקשורת, חימוש, מערכות אלקטרוניות, לוגיסטיקה ותוכנה. בשנת 1986 השתחרר מצה"ל ומונה למנכ"ל חברת אפרת טכנולוגיה עתידית (לימים קומברס נטוורקס), תפקיד בו כיהן עד 1990. בשנת 1992 גייס את חברת אלביט וחבר אליה במטרה להקים קבוצה שתתמודד על קבלת רישיון למפעיל סלולרי נוסף בישראל. ניהל מטעם אלביט, יחד עם דני רוזן ועמי גלעד מתדיראן, קבוצה שהתמודדה במכרז למפעיל סלולרי שני בישראל, ובו זכתה קבוצה אחרת, שהקימה את חברת סלקום. באוקטובר 1997 גייס את תאגיד האצ'יסון ומפואה מהונג קונג, אלביט וקבוצת דנקנר השקעות (באמצעות חברת הבת מת"ב - מערכות תקשורת בכבלים) להקמת פרטנר תקשורת, והוביל את הקבוצה ב-1998 לזכייה במכרז למפעיל סלולרי שלישי בישראל. באפריל 1998 מונה לסמנכ"ל פיתוח עסקי, רגולציה וקשרי הממשל בחברה החדשה. בתפקידו זה ייצג את פרטנר מול משרד התקשורת ומשרדי ממשלה אחרים בעשרות נושאים, ביניהם הרחבת רישיון פרטנר לעולם האינטרנט, קישוריות עם רשתות אחרות וכן בנושאים רבים הנוגעים לצרכני פרטנר, בשנת 2007 פרש מפרטנר. בשנים 1981 - 1995 שירת כחבר הוועדה הצה״לית לדירוג מחקר בראשות ראש מפא״ת. כיהן כדירקטור בחברות קומברס, בחברות בנות של אלביט ובזק, בפרטנר וב-Buy2 Networks (בעבר נטקס). נשוי למדענית ד"ר תלמה איזק-בירן ולהם בן. אפי לנדאו, ‏עדי בירן, הזוכה המאושר, לא מתכוון ללכת הביתה, באתר גלובס, 25 בפברואר 1998 - כתבה על הקמת פרטנר אפי לנדאו, ‏בירן: "צריך להיות גדול", באתר גלובס, 7 בפברואר 2000 - ריאיון אפי לנדאו, ‏"לא רוצה לעמוד בראש הפירמידה", באתר גלובס, 31 בינואר 2001 עמיקם כהן, ״בגלל שההר שם״, הוצאת ידיעות אחרונות, פרק שלישי ״רגע לפני״, עמוד 54 דיווח במאיה על מינויו לדירקטור בנטקס אפי לנדאו, ‏עדי בירן, הזוכה המאושר, לא מתכוון ללכת הביתה, באתר גלובס, 25 בפברואר 1998 אפי לנדאו, ‏המכתב של עדי בירן, באתר גלובס, 3 באוקטובר 2002 ערן גבאי, עדי בירן, סמנכ"ל פיתוח עסקי בפרטנר: "המחויבות של העולם לנושא הדור השלישי חזקה מכדי שניתן לחזור ממנה", באתר TheMarker‏, 16 בספטמבר 2001 הדר חורש, פרטנר דורשת ממשרד התקשורת להגביר את ההפרדה בין בזק לחברות הבנות, באתר TheMarker‏, 10 בפברואר 2004 ערן גבאי, עדי בירן - ממייסדי פרטנר ומבכירי ענף התקשורת - עוזב, באתר TheMarker‏, 17 באוקטובר 2007 גיא הדס, ‏פרישה בפרטנר: סמנכ"ל פיתוח עסקי, עדי בירן, יעזוב את החברה במהלך 2008, באתר גלובס, 16 באוקטובר 2007 נעמה כהן פרידמן, "עובדי הכור נחשפו ביום לקרינה המותרת בשנה", באתר ynet, 7 בדצמבר 2011
ג'אנג דונג-וו

קוריאה זהו שם קוריאני; שם המשפחה הוא ג'אנג. ג'אנג דונג-וו (בקוריאנית: 장동우; ‏נולד ב־22 בנובמבר 1990), לרוב מקוצר לדונג-וו הוא זמר-יוצר, ראפר, רקדן ושחקן דרום קוריאני. הוא משמש כראפר ראשי ורקדן מוביל בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט ועשתה את הופעת הבכורה שלה ב-2010. דונג-וו יחד עם חבר הלהקה, הו-יא עשו את הופעת הבכורה שלהם כתת-להקה, אינפיניט H ב-11 בינואר 2013 עם הוצאתו לאור של האלבום שלהם, Fly High. לפני הופעת הבכורה שלו דונג-וו היה מתאמן במשך שנים רבות תחת חברת התקליטים JYP אנטרטיינמנט. דונג- וו היה בבית ספר באותה כיתה יחד עם החבר הבכור של להקת אקסו, זיו-מין והם חברים טובים עד היום. ב-15 בפברואר סיים דונג-וו את לימודיו בתוכנית המוזיקה המעשית של אוניברסיטת דאקיונג ואף קיבל את הפרס "כבוד הסטודנט של אוניברסיטת דאקיונג" יחד עם חברי הלהקה אינפינט שלמדו יחד איתו בתוכנית, אל, הו-יא, סונג-יאול וסונג-קיו. חברי הלהקה התקבלו ללימודים באמצעות סינון מיוחד בתחילת שנת 2011. ערך מורחב – אינפיניט דונג-וו עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כראפר ראשי ורקדן מוביל של הלהקה. הקבוצה ערכה את הופעת הבכורה שלה ב-9 ביוני 2010. ערך מורחב – אינפיניט H דונג-וו יחד עם חברו ללהקה, הו-יא עשו את הופעת הבכורה שלהם כתת-הלהקה Hאינפיניט, תת-הלהקה הרשמית הראשונה של הלהקה אשר נוצרה בשנת 2012. הם הוציאו לאור את האלבום הראשון שלהם ששמו Fly High. ב-26 בינואר 2015, הצמד עשו קאמבק והוציאו לאור את האלבום השני שלהם, Fly Again. לפני הופעת הבכורה שלו, דונג-וו לצידו של הו-יא רקדו כרקדני ליווי עבור הלהקה Epik High במהלך ההופעות שלהם עבור השיר, "Run". מדיה וקבצים בנושא ג'אנג דונג-וו בוויקישיתוף אתר האינטרנט הרשמי של ג'אנג דונג-וו ג'אנג דונג-וו, ברשת החברתית אקס (טוויטר) ג'אנג דונג-וו, ברשת החברתית אינסטגרם ג'אנג דונג-וו, באתר MusicBrainz (באנגלית) ג'אנג דונג-וו, באתר Discogs (באנגלית)
פטר קובה

פטר קובה (בצ'כית: Petr Kouba, נולד ב-28 בינואר 1969 בפראג שבצ'כוסלובקיה) הוא כדורגלן עבר צ'כי ששיחק בעמדת השוער במועדונים שונים כספרטה פראג, דפורטיבו לה קורוניה וקייזרסלאוטרן, בנבחרת צ'כוסלובקיה, ובנבחרת צ'כיה, עמה הגיע למקום השני ביורו 1996. קובה החל את קריירת הבוגרים שלו בבוהמיינס פראג מליגת העל הצ'כוסלובקית בשנת 1988, שם שיחק שתי עונות והיה שחקן הרכב קבוע. בעונת 1990/91 החל קובה לשחק בספרטה פראג, והפך מיד לשוער הבכיר של הקבוצה. כבר בעונתו הראשונה זכה קובה עם ספרטה פראג באליפות צ'כוסלובקיה. בעונת 1991/92 זכה קובה עם ספרטה פראג בגביע הצ'כוסלובקי לאחר ניצחון 1–2 בגמר על טטראן פרשוב. כעבור שנה, זכה קובה שוב עם ספרטה פראג באליפות צ'כוסלובקיה, בפעם האחרונה בה התקיימה ליגת העל הצ'כוסלובקית לפני שהתפצלה לליגה צ'כית וליגה סלובקית בעקבות פירוק צ'כוסלובקיה. בעקבות זכייה זו באליפות ועונה אישית מוצלחת, זכה קובה בתואר כדורגלן השנה בצ'כיה לשנת 1993. בשתי העונות הבאות זכה קובה עם ספרטה פראג באליפות ליגת העל הצ'כית. בעונת 1995/96, שהייתה האחרונה של קובה בקדנציה זו בספרטה פראג, קובה לא זכה באליפות, אך זכה בגביע הצ'כי, לאחר ניצחון 0–4 בגמר על פטרה דרנוביצה. קובה הבקיע במשחק זה את השער הרביעי בבעיטת עונשין. לקראת עונת 1996/97 חתם קובה בדפורטיבו לה קורוניה, אך שימש בקבוצה זו שוער שני וצבר ארבע הופעות ליגה בלבד. בתום עונה זו עזב את לה קורוניה וחתם בקייזרסלאוטרן, שם לא שיחק ולו במשחק ליגה אחד, ושימש שוער מחליף לאנדראס ריינקה, אך זכה עם הקבוצה באליפות הבונדסליגה. בתום עונה זו, חתם קובה בבוויקטוריה ז'יז'קוב מליגת העל הצ'כית, שם הפך שוב לשוער ראשי, למשך עונה אחת. בתום עונה זו חזר קובה לדפורטיבו לה קורוניה, שוב לעמדת השוער המחליף, ושיחק בשני משחקי ליגה בלבד במהלך שתי עונות. בעונת 2001/02 עבר לשחק בפ.ק. יבלונץ, שם היה השוער הראשי, ובתום עונה אחת שב לספרטה פראג, שם שיחק שלוש שנים כשוער מחליף, והוסיף לארונו שתי אליפויות נוספות וגביע אחד. בתום עונת 2004/05 פרש ממשחק פעיל. קובה החל לשחק בשנת 1991 בנבחרת צ'כוסלובקיה, בה הופיע שמונה פעמים, ועם פירוק צ'כוסלובקיה עבר לשחק בנבחרת צ'כיה, עמה השתתף ביורו 1996 והיה חלק מנבחרת שהגיעה באופן מפתיע עד לגמר, בו הפסידה 1–2 לנבחרת גרמניה משער זהב בהארכה של אוליבר בירהוף. קובה פתח בכל המשחקים של צ'כיה בטורניר זה. בשנת 1998 קובה ערך את הופעתו ה-38 והאחרונה במדי צ'כיה, ועם פרישתו, אפודת השוער הראשון הועברה לפאבל סרניצ'ק. פטר קובה הוא בנו של פאבל קובה, שגם הוא היה שוער בינלאומי, שאף נכלל בסגל נבחרת צ'כוסלובקיה למונדיאל 1962 בו הגיעה לגמר, אך לא שיחק בו. פאבל קובה נפטר ב-1993. עם ספרטה פראג: אליפות ליגת העל הצ'כוסלובקית (2): 1990/91, 1992/93 הגביע הצ'כוסלובקי: 1991/92 אליפות ליגת העל הצ'כית (4): 1993/94, 1994/95, 2002/03, 2004/05 הגביע הצ'כי (2): 1995/96, 2003/04 עם קייזרסלאוטרן: אליפות הבונדסליגה: 1997/98 תארים אישיים: כדורגלן השנה בצ'כיה: 1993 מדיה וקבצים בנושא פטר קובה בוויקישיתוף פטר קובה, באתר Transfermarkt פטר קובה, באתר BDFutbol פטר קובה, באתר WorldFootball.net פטר קובה, באתר National Football Teams פטר קובה, באתר FootballDatabase.eu פרופיל המאמן, באתר Transfermarkt
מיס אירופה

מיס אירופה היא תחרות יופי בה מתמודדות נערות מכל רחבי אירופה. התחרות נוסדה ב-1927 על ידי עיתונאי צרפתי ונערכה לראשונה באופרה הלאומית של פריז. בתחרות הראשונה ניצחה סטפאני ג'וב. בין השנים 1939 ל-1947 לא נערכה התחרות עקב מלחמת העולם השנייה. התחרות חודשה ב-1948. בשנת 1954 זכתה כריסטל שאאק הגרמנייה בתחרות, אך התואר נשלל ממנה עקב כך שהתגלה כי בעלה מת, ועל פי כללי התחרות באותה עת, לא ניתן היה להכתיר אלמנות כמלכות יופי. במקומה נבחרה דניאל ז'אנו הצרפתייה. עם זאת, כדי למנוע תקרית בינלאומית, הוכרתה שאאק בתואר "מיס אירופה של כבוד". התחרות נערכה עד שנת 2006, ובשנת 2016 שוב חודשה התחרות. המתמודדות בתחרות נבחרות לייצג את מדינתן לרוב לאחר שזכו במקום הראשון או באחד המקומות הראשונים בתחרות היופי הלאומית במדינה, ומשתתפות בנוסף לכך גם בתחרות מיס תבל או מיס עולם. נציגת ישראל היחידה שזכתה בתחרות היא לילך בן סימון (איט') במיס אירופה 1994. אלכסנדרה רוזנפלד, היהודייה הראשונה שנבחרה למלכת היופי של צרפת, זכתה ב-2006 גם בתחרות מיס אירופה. שורה בצהוב מסמלת ניצחון של המתמודדת מישראל שורה בטורקיז מסמלת תחרות בה המתמודדת הישראלית הגיעה לשלב חצי הגמר אתר האינטרנט הרשמי של מיס אירופה מיס אירופה, ברשת החברתית אינסטגרם גלויות נסתרות, חרות, 9 ביולי 1954.
אל-ע'יט'ה

אל-ע'יט'ה (בערבית: الغيظة; תעתיק מדויק: אלע'יט'ה) היא עיר הבירה של מחוז אל-מהרה שבמזרח תימן. היא נמצאת כ-1,222 קילומטרים מהבירה צנעא וכ-122 קילומטרים מהגבול עם עומאן. בעיר ממוקם נמל התעופה אל-ע'יט'ה (אנ'). נמל התעופה אל-ע'יט'ה ממקום מדרום לעיר, והגישה היחידה אליו היא ממנה. גובהו של נמל התעופה הוא 41 מטרים מעל פני הים. כיום, הטיסות לנמל התעופה וממנו מושהות בשל מבצע סופה נחרצת, שבמהלכו השתלטו כוחות סעודים על שדה התעופה ועל עוד רבים אחרים. כביש מס' 100 עובר בעיר ומהווה את עורק התחבורה הראשי שלה ושל יישובי האזור. מצפון לעיר נמצאת צומת כבישים, ששניהם מגיעים לגבול עם עומאן וממשיכים מעבר לו. בשל קרבתה למפרץ עדן, העיר שוכנת בגובה של כ-13 מ' מעל פני הים. ואדי ד'אחאוואן חוצה את העיר מצפון לדרום, ומעליו עוברים 3 גשרים: אחד במזרח העיר, אחד במרכז העיר ואחד במערב העיר - של כביש מס' 100. בעיר שורר אקלים צחיח (BWh לפי שיטת קפן). במרבית השנה חם ויבש. כמות המשקעים השנתית הממוצעת היא 51 מילימטרים. מדיה וקבצים בנושא אל-ע'יט'ה בוויקישיתוף מידע אוכלוסייה מאתר www.citypopulation.de השתלטות כוחות סעודים על שדות תעופה בתימן (באנגלית) הכוחות הסעודים חזרו לשלוט על שדה התעופה אל-ע'יט'ה "Climate: Al Ghaydah". Climate-Data.org. נבדק ב-30 באוקטובר 2017. {{cite web}}: (עזרה) ערך זה הוא קצרמר בנושא יישובים בתימן. אתם מוזמנים לתרום לוויקיפדיה ולהרחיב אותו.
קאלמונאי

קאלמונאי (בטמילית: கல்முனை, בסינהלית: කල්මුනේ) היא עיר במחוז המזרח שבסרי לנקה. בשנת 2004 התרחש צונאמי באזור האוקיינוס ההודי ובסרי לנקה בפרט מה שגרם להצפות ענק, התושבים איבדו עבודתם לזמן מה והיו בעיר נזקים בשווי מיליוני דולרים. העיר קאלמונאי היא עיר מוסלמית סונית והיא היחידה בסרי לנקה שחיים בה מוסלמים. רואים את ההבדל המובהק בין קאלמונאי לערים שונות בסרי לנקה בסגנון הבנייה. בעיר קאנדי למשל יש מקדשים ענקיים לבודהה ובקאלמונאי סגנון הבנייה פשוט יותר והאנשים מגיעים ממעמדות נמוכים יותר. ישנן תחזיות שאומרות שהעיר תהפוך למטרופולין מוסלמי גדול. האוכלוסייה המקומית מתחלקת מבחינה דתית כדלהלן: 90% מוסלמים סונים 1% מוסלמים שיעים 9% בודהיסטים מדיה וקבצים בנושא קאלמונאי בוויקישיתוף Census July 17, 2001 via citypopulation.de UTHR report on Kalmunai ערך זה הוא קצרמר בנושא יישובים באסיה. אתם מוזמנים לתרום לוויקיפדיה ולהרחיב אותו.
צ'מפיונסניק

צ'מפיונסניק הוא שעשועון בערוץ ניקולידאון שמתחרים בה 16 כיתות על טיסה לברצלונה ולמשחק בקאמפ-נואו (למונדיאל במוסקבה ב-2018). יוצריו הם טל מוסרי וגיורא חמיצר. 16 כיתות מתחרות על טיסה לברצלונה ומבצעות משימות. כדור הזהב - כדור הזהב היא משימה בה המשתתפים צריכים להשחיל כדורים בעלי חורים על מוט. מקנה את יתרון הביתיות. המקלות - משימה בה המשתתפים דרושים לתפוס מקלות היוצאים מתוך כדורגל ענק, מי שתופס ראשון 3 מקלות מנצח. מקנה ניסיון נוסף לבעיטה. החידון - משימה בה דרושים המשתתפים לענות על חידות, מי שטועה ראשון מפסיד. מקנה נקודה אחת. פנדלים - המשימה המכרעת במשחק בה המשתתפים בועטים פנדלים לשער, והמנצח הוא הראשון שמגיע לחמש נקודות. ניצחון במשימה זו מקנה את הניצחון במשחק כולו. בעונה הראשונה, המנצחת בגמר הייתה כיתה ו' מרמלה והפיינליסטיות היו כיתה ה' מבקעת הירדן וכיתה ד' מנס ציונה. בעונה השנייה, המנצחת בגמר הייתה כיתה ו'1 מאשקלון. בעונה השלישית ניצחו מגידו. ששטוס טל מוסרי (עונות 1-3) ליאנה עיון (עונה 1) עדי ביטי (עונות 2-3) דף התוכנית באתר ניקלודיאון פרקי התוכנית ביוטיוב כתבה מאתר tvneswel
גביע המדינה בכדורגל 1984/1985

גביע המדינה בכדורגל 1984/1985 הייתה התחרות ה-47 מאז היווסדה וה-32 לאחר קום מדינת ישראל. המשחקים החלו בספטמבר 1984 והסתיימו ב-4 ביוני 1985. בית"ר ירושלים ניצחה במשחק הגמר ובכך זכתה בגביע השלישי שלה. בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית. הקבוצה שאירחה את המשחק במגרשה הביתי צוינה כראשונה בכל זוג. הערות הקבוצה שיחקה בליגת משנה. בפנדלים. המשחק הסתיים בתוצאה 3:3 לאחר הארכה. ערך מורחב – גמר גביע המדינה בכדורגל 1985 תוצאות המשחקים החל משלב סיבוב ו'
ויניפג (פירושונים)

האם התכוונתם ל... ויניפג – עיר הבירה של מחוז מניטובה בקנדה נהר ויניפג – נהר במניטובה הזורם לאגם ויניפג אגם ויניפג – אגם גדול במניטובה ויניפג הדובה – דובה שחורה אמריקנית אשר הוחזקה בגן החיות של לונדון, ואשר היוותה השראה לספרו של א. א. מילן - "פו הדוב" ויניפג (אונייה) – אונייה צרפתית
זיו-אב

האם התכוונתם ל... אמיר זיו-אב – מהנדס ישראלי יצחק זיו-אב – מראשי הקרן הקיימת לישראל נחום זיו-אב – ניצב במשטרת ישראל ובכיר בארגון ההגנה